Dindan ar ger Boudaegezh ez eus anv peurliesañ eus relijion, hogen ur gelennadurezh ez eo a chell chom e par ar brederouriezh hepken. Diazezet eo en Azia ar Su hag ar Reter dreist-holl. En India eo e voe krouet er VIvet kantved kent Jezuz-Krist gant Siddhartha Gautama, lesanvet ar Bouda , da lavaret eo ar Sklerijennet. (anv orin e sañskriteg : Bouddha). Diazezet eo war an Tri Bravig : ar Bouda (diazezer ar Voudaegezh), an Dharma (kelennadurezh Bouda) hag ar Sagha (kumuniezh ar venech voudaat)